Public procurement notice: Prior Information Notice Without Call For Competition
Published: 2016-02-24
Buyer: KL-Kuntahankinnat Oy
Country: FI
Contract type: Services
CPV classification: 72000000 | 72416000: Application service providers

Technical requirements: Tämä ilmoitus ei ole tarjouspyyntö, hankintailmoitus tai kutsu neuvottelumenettelyyn, eikä ilmoituksen julkaisemisella aloiteta tarjouskilpailua. Kyseessä on ennakkoilmoitus. Tämä asiakirja ei velvoita KL-Kuntahankintoja toteuttamaan varsinaista hankintaa.
KL-Kuntahankinnat on hankintalain 11 §:n tarkoittama Suomen Kuntaliitto ry:n omistama yhteishankintayksikkö, joka vastaa koko kunta-alan kattavien hankintojen kilpailuttamisesta.
Kuntahankintojen asiakkaita ovat suomalaiset kunnat, kuntayhtymät, hankintarenkaat, kunnalliset liikelaitokset sekä kuntien omistamat konserniyhtiöt, joista on tietoa Kuntaliiton sivustolla www.kunnat.net Asiakkaina voi olla myös hankintayhteistyösopimuksen kautta muita julkisia hankintayksiköitä kuten Keva sekä Suomen ev.lut. ja ortod. kirkon organisaatiota, joiden tiedot ovat saatavilla organisaation kotisivuilta www.keva.fi, www.evl.fi, www.ort.fi
Ennakkoilmoituksen kohteena on Tietämyskantapalvelun hankkiminen osaksi Omahoito- ja digitaaliset arvopalvelut (ODA) -palvelukokonaisuutta. ODA:ssa edelläkävijäkunnat uudistavat sosiaali- ja terveydenhuollon palveluja ja rakentavat itse- ja omahoitoa tukevien sähköisten palvelujen yhteistä kansallista kokonaisuutta. ODA toteuttaa kärkihankkeena kansallista Sotetieto hyötykäyttöön -strategiaa. ODA toteuttaa myös hallitusohjelman tavoitteita sote-palvelujen asiakaslähtöisyydestä sekä palvelujen digitalisaatiosta.
ODA -palvelukokonaisuuden avulla kansalainen voi tehdä sähköisen hyvinvointitarkastuksen, itsehoitosuunnitelman ja saada personoitua valmennusta, tehdä sähköisen oire- ja/tai hyvinvoinnin arvion, tallentaa ja hallita omia terveystietojaan sekä osallistua henkilökohtaisen hyvinvointisuunnitelman kautta aktiivisemmin omien tavoitteidensa asettamiseen ja seurantaan. Palvelukokonaisuus koostuu kansalaisen päätöksentekoa tukevista digitaalisista arvopalveluista, omahoitoalustasta ja sen varaan rakennetuista yhteisistä omahoito- ja itsepalveluista sekä kansalaisten itse tuottamien tietojen hallinnan ja hyödyntämisen mahdollistavasta terveystaltiosta. Digitaalisilla arvopalveluilla tarkoitetaan sähköisiä palveluja, joissa palveluun yhdistetään lääketieteellinen tietämys ja johtopäätökset sekä sosiaalipalveluiden osalta yhteisesti sovitut hyvät käytännöt ja tuodaan laissa määritellyt kriteerit soveltamisohjeineen asiakas- ja palveluohjauksen tueksi. Näiden kautta kansalaiselle rakentuu palveluketju, joka perustuu hänen taustatietojensa ja lääketieteellisen tietämyksen, hoito- ja palvelusuositusten yhdistämiseen sekä palveluohjauksen ketjuun, jossa kansalaisella itsellään on merkittävä rooli. Kokonaisuuteen liittyvät palvelut ovat kansalaisen ja ammattilaisen kannalta keskenään integroitu kokonaisuus, joka ohjaa kansalaista oikein mitoitetun hoidon tai palvelun pariin.
Tietämyskanta sisältää ylläkuvatun lääketieteellisen tietämyksen ja johtopäätökset sekä sosiaalipalveluiden osalta yhteisesti sovitut hyvät käytännöt ja lakiin perustuvat kriteerit. Sosiaalipalveluiden osalta käytännöt ja kriteerit määritellään ODA -hankkeen aikana. Lääketieteellisen tietämyksen tulee perustua suomalaisiin hoitosuosituksiin. Tietämyskannan avulla ja se itsessäänkin tekee päätelmiä sille annettujen tietojen, kuten diagnoosien ja mittaustulosten, perusteella.
Varsinainen Tietämyskannan tarjouskilpailu on alustavasti suunniteltu käynnistettävän maaliskuussa 2016.
Huom: Ilmoituksen lisätiedot löytyvät Tarjouspalvelu.fi -toimittajaportaalista. Suora linkki tämän ilmoituksen tietoihin löytyy Hilma-ilmoituksen lopusta: https://tarjouspalvelu.fi/kuntahankinnat/?id=54088&tpk=45f592a3-9a5f-4de8-b893-77b5d7919b92